Kulturväven

Kulturväven er et kulturhus i Umeå beliggende ved Umeälven. Kulturväven åpnet høsten 2014, i løpet av det året Umeå var en av Europas to kulturhovedsteder. Kulturhuset vil inneholde flere kulturinstitusjoner som blir flyttet fra andre steder i byen, samt en del nye kulturelle satsinger. Byggekostnadene, samarbeidsavtalene som er inngått og flyttingen av byens bibliotek til det nye bygget har ført til debatt i Umeå.

Bygningen 
Bygningen, som dekker mesteparten av kvartalet Heimdal mellom Storgatan og Umeälven i sentrum av Umeå, bygges i 2011–2014 som en del av byutviklingsprosjektet Staden mellan broarna. Oppdragsgiver er Umeå kommune og det lokale eiendomsselskapet Balticgruppen gjennom det felles selskapet Väven i Umeå AB. 

Kulturväven består av to bygningskropper som i tredje etasje går sammen til en, som danner en portal over Strandgatan. Bygningskroppen nærmest elven, sør for Strandgatan, består av fire etasjer og kommer blant annet til å romme en såkalt ”black box”, med plass for 400 sittende eller 1 000 stående besøkende. Bygningen nærmest Storgatan inneholder i de fire nederste etasjene de ca. 15 000 kvadratmeter areal som Umeå kommune disponerer for sine virksomheter, blant annet bibliotek. Det er også et glassdekket butikkområde i direkte tilknytning til Stora Hotellet. Fra 5. etasje og oppover er det planlagt hotell, konferanselokaler og restaurant i regi av Balticgruppen.

Det totale arealet er på 24 000 kvadratmeter og den totala byggekostnaden, inklusive innervegger m.m. for den del av bygget som kommunen skal leie har blitt beregnet til ca 700 millioner kroner . Arkitekter har vært norske Snøhetta og White arkitekter, som også har samarbeidet ved oppføringen av flere av bygningene på Konstnärligt campus.

Allerede før innvielsen har det blitt påstått at den spesielle utformingen av fasaden er et plagiat, ettersom flere lignende bygninger tegnet av danske Vilhelm Lauritzen Arkitekter som ikke er involvert i dette bygget – ble reist i København i 2006–2008. En av arkitektene bak husene i Danmark sier derimot at de ikke anser det som plagiat.

Virksomheten 
I Kulturväven skal det blant annet bli ateliér, barnekultursenter, teaterlokaler samt plass for Umeå stadsbibliotek, Folkets Bio og et Kvinnohistoriskt museum. Hovedinngangen, mot Storgatan, leder dels inn til biblioteket, dels mot et innendørs torg som forbinder Kulturväven med flere små butikker, en kafé, Stora Hotellet og dets restaurant Gotthards krog.

Omgivelsene 
Utenfor Kulturväven skal det lages en minneplass for forfatteren Stieg Larsson.

Debatten 
At prosjektet er en viktig del av kommunens satsninger på kulturhovedstadsåret ble tilkjennegitt i mars 2011 med bred politisk enighet.

Den lokale debatten om hva den sentrale elvebredden – ofte kalt kajen – i Umeå skal brukes til har vært livlig siden sent på 1980-tallet, da de første idéene for det kommunale prosjektet Staden mellan broarna ble presentert. Av de første mer konkrete innspillene var forslagene som kom ut fra arkitektkonkurransen som Balticgruppen initierte i 2004 – som dog ikke ble virkeliggjort. Et senere forslag var å bruke området til et badeland, og et annet var å flytte Norrlandsoperan dit. 

Diskusjonene skjøt igjen fart før byggingen av Kulturväven, og har i grove trekk dreid seg om fire spørsmål: 
Kommunens samarbetid med Balticgruppen
Kostnadene for prosjektet, inklusive framtidige driftskostnader 
Flyttingen av Stadsbiblioteket fra dets nåværende plass ved Rådhusesplanaden, i umiddelbar tilknytning til bussterminalen Vasaplan.
Grasrotskulturens plass under kulturhovedstadsåret.

Priser 
Bygningen og arkitektene mottok Kasper Salin-prisen i 2014.

Referanser

Eksterne lenker
 kulturvaven.se
 Umeå kommunes prosjektbeskrivelse: "Staden mellan broarna"
 Umeå kommunes prosjektbeskrivelse: "Väven – Umeå nya kulturhus"

Arkitektur i 2014
Byggverk i Umeå
Kultur i Umeå
Kasper Salin-prisen